Ioan Preoteasa

**Ion Preoteasa**, preot român, președintele *Asociației Creștinilor Ortodocși Tradiționali Liberi*, filiala din România a *Bisericii Creștinilor Ortodocși Tradiționali a Valahilor de Pretutindeni (BCOTVP)*, înființată în Ucraina de rușii Adrian Lapin și Varsanufie Solopov.

Se consideră "adevăratul Patriarh al României".
Acesta acționează împreună cu Vasile Iovu (pensionar, fost lăcătuș mecanic) și Elena Iovu din comuna Bodești (județul Neamț).
Fostă croitoreasă, aceasta deține gradul de "episcop", ca femeie-preot ortodox în cadrul "Bisericii Ortodoxe Secrete", înființată la Tecuci de Constantin Dogaru, "profesor de tehnologie cerească", fost ucenic al liderului MISA, Gregorian Bivolaru.

Născut în Adunații-Copăceni, Ion Preoteasa a fost hirotonit preot în Giurgiu.

A devenit cunoscut opiniei publice după ce a acceptat să oficieze slujba de înmormântare a lui Florian Anghelescu, om de afaceri care s-a sinucis în martie 2006.

I-au fost aduse acuzații grele: studenții teologi l-au acuzat că, pe vremea studenției la Facultatea de Teologie Ortodoxă de la Sibiu (1983-1988), când a fost ospătar la unele moteluri mai deocheate, ar fi colaborat cu Securitatea.

Din 2004, a aderat la *Biserica Rusă din Catacombe*, cult nerecunoscut de BOR.

A divorțat de soție și a fost caterisit de BOR în 2005.

În anul 2006, Ion Preoteasa era șeful din *România al Bisericii Ortodoxe a Rușilor Albi*.

A fost implicat într-un scandal de corupție în care deputatul Dănuț Saulea a fost condamnat la trei ani de închisoare cu suspendare pentru trafic de influență.

*Biserica Vlahilor de Pretutindeni* este o altă organizație religioasă din România, înființată de preotul Ion Preoteasa, susținut de Constantin Dogaru, fondatorul sectei Biserica Ortodoxă Secretă.

În august 2007, 12 ierarhi ai BOR, în frunte cu Mitropolitul Moldovei, i-au gonit cu jandarmii pe oamenii lui Ioan Preoteasa și au resfințit Schitul Sf. "Vasile cel Mare" din comuna Bodești-Neamț, care fusese ocupat de aceștia.
Cu această ocazie, schitul a fost ridicat la rang de mănăstire.

Profesorul Gheorghe Istodor a afirmat despre Ioan Preoteasa următoarele: „Și-a părăsit soția și a plecat în America, escrocând credincioși și din România, și din Las Vegas. S-a autointitulat patriarh al vlahilor de pretutindeni, o variantă eretică a ceea ce se întâmplă în comunitatea romă. El slujește îmbrăcat în haine de patriarh prin comunități și mai nou a hirotonit o femeie”.

## Note

1. ↑ 1,0 1,1 1,2 1,3 Statul tolereaza "Biserica KGB", 26 iunie 2007, Silviu Alupei, Ziua, copie exmisa, copie2, copie3
2. ↑ EI CRED că vor fi salvați de ÎNGERUL Muzicescus. Secta celor care vorbesc la telefon cu Dumnezeu şi fac contrabandă cu alcool, 26 aprilie 2013, Marian Păvălaşc, *Evenimentul zilei*, accesat la 22 aprilie 2016 - http://archive.is/YfH8M
3. ↑ 3,0 3,1 3,2 Șpăgarul din Senat lua mită pentru a-și achita ratele, 2 septembrie 2009, *Adevărul*, accesat la 27 octombrie 2016
4. ↑ 4,0 4,1 4,2 4,3 Scandal cu sutane la Fundata, 3 noiembrie 2006, *Adevărul*, accesat la 27 octombrie 2016
5. ↑ Moartea domnului Anghelescu, 17 martie 2006, Andreea Tudorica, Vladimir Ioan, *Jurnalul Național*, accesat la 27 octombrie 2016
6. ↑ Sinucigaș înmormîntat de-un rãspopit de la Bistrița, 24 martie 2006, *Monitorul de Neamț și Roman*, accesat la 28 octombrie 2016
7. ↑ DEFINITIV. Fostul deputat PRM, Dănuţ Saulea, condamnat pentru corupţie. Şpaga codificată: „Eu am nevoie de cincizeci de mii de cărţi!”, 1 martie 2013, Ionel Stoica, *Evenimentul zilei*, accesat la 28 octombrie 2016
8. ↑ 8,0 8,1 FOTO Disputa pe „Adevărata Biserică a lui Hristos“. Bisericile para-ortodoxe din România, 23 octombrie 2013, Sinziana Ionescu, *Adevărul*, accesat la 27 octombrie 2016
9. ↑ Decimarea "Bisericii KGB", 13 septembrie 2007, Silviu Alupei, *Ziua.ro*, accesat la 28 octombrie 2016 - arhiva 9AM
10. ↑ http://basilica.ro/comunicat-de-presa-inscenarea-de-la-manastirea-bodesti/ 19 septembrie 2007